»**NAZIV POSLOVODEČEGA KONZORCIJSKEGA PARTNERJA, NASLOV**«, ki ga zastopa »**IME**, **PRIIMEK ZAKONITEGA ZASTOPNIKA**, **FUNKCIJA**« (v nadaljnjem besedilu: izvajalec)

in

»**IME IN PRIIMEK UDELEŽENCA**«, **»DATUM ROJSTVA«**, »**KRAJ BIVANJA**« (v nadaljnjem besedilu: udeleženec)

sklepata

**DOGOVOR št. »ŠTEVILKA« o vključitvi udeleženca v operacijo**

**»NAZIV OPERACIJE«**

**sofinancirane v okviru javnega razpisa »Krepitev kompetenc mladih skozi aktivno državljanstvo za večjo zaposljivost«**

1. **člen**

**(Uvodne določbe)**

Stranki dogovora sporazumno ugotavljata, da:

* se udeleženec prostovoljno vključuje v projektne aktivnosti operacije, in sicer v usposabljanja, katerih namen je pridobitev kompetenc za povečanje njegove zaposljivosti;
* je udeleženec na dan vključitve v operacijo star od 15 do vključno 29 let ter ni zaposlen;
* operacijo izvaja konzorcij partnerjev, v katerega so vključene naslednje organizacije: »**NAZIVI KONZORCIJSKIH PARTNERJEV (VKLJUČNO S POSLOVODEČIM)**«, od katerih je poslovodeči konzorcijski partner te operacije »**NAZIV POSLOVODEČEGA KONZORCIJSKEGA PARTNERJA**«, ki nastopa kot izvajalec tega dogovora;
* ima poslovodeči konzorcijski partner z Ministrstvom za izobraževanje, znanost in šport sklenjeno pogodbo o sofinanciranju te operacije št. …. z dne …… ter
* naložbo sofinancirata Republika Slovenija in Evropska unija iz Evropskega socialnega sklada. Operacija se izvaja v okviru Operativnega programa za izvajanje evropske kohezijske politike v obdobju 2014-2020, prednostne osi: 8. »Spodbujanje zaposlovanja in transnacionalna mobilnost delovne sile«, prednostne naložbe: 8.2 »Trajnostna vključitev mladih na trg dela (ESS), zlasti tistih, ki niso niti zaposleni niti vključeni v izobraževanje ali usposabljanje, vključno z mladimi, ki jim grozi socialna izključenost, in mladimi iz marginaliziranih skupnosti, tudi prek izvajanja jamstva za mlade«, specifičnega cilja: 8.2.1 »Znižanje brezposelnosti mladih«.

1. **člen**

**(Predmet dogovora)**

Predmet tega dogovora je opredelitev medsebojnih pravic in obveznosti med izvajalcem operacije in udeležencem v času trajanja projektnih aktivnosti operacije in po njihovem zaključku.

1. **člen**

**(Vključitev udeleženca v projektne aktivnosti operacije)**

S tem dogovorom se izvajalec zavezuje, da bo udeleženca brezplačno vključil v projektne aktivnosti operacije, udeleženec pa se obvezuje, da bo z vključitvijo redno sodeloval oziroma se redno udeleževal projektnih aktivnosti operacije.

Vključitev udeleženca v operacijo pomeni vključitev udeleženca v projektne aktivnosti operacije in sicer v usposabljanja, ki jih izvajajo konzorcijski partnerji iz 3. alineje 1. člena tega dogovora.

Prvi dan vključitve udeleženca v operacijo je dan prvega usposabljanja, ki se ga udeleženec udeleži.

1. **člen**

**(Obdobje in obseg trajanja vključitve)**

Izvajalec pripravi projektne aktivnosti operacije*,* udeleženec pa se vanje vključi in sodeluje **v skupnem obsegu vsaj 90 ur** v obdobju od **DD. MM. LLLL** do **15. 9. 2021.**

1. **člen**

**(Obveznosti udeleženca in izvajalca)**

Udeleženec se zavezuje, da:

1. na dan vključitve v operacijo izpolni Vprašalnik za spremljanje podatkov o udeležencih na operacijah,
2. se redno udeležuje usposabljanj operacije v obdobju in v obsegu kot je določeno v 4. členu tega dogovora,
3. izvajalca v 7 dneh od začetka zaposlitve obvesti o morebitni zaposlitvi, ki nastopi v obdobju, navedenem v 4. členu tega dogovora ter
4. izvajalcu najmanj dvakrat predloži dokazilo Zavoda za zdravstveno zavarovanje Slovenije (v nadaljevanju: ZZZS), iz katerega sta razvidna njegov datum rojstva in šifra zavarovalne podlage osnovnega zdravstvenega zavarovanja in sicer na dan njegove vključitve v operacijo in 30. dan po izhodu iz operacije. Dokazila ZZZS predloži v roku, ki ga določi izvajalec oziroma izvajalcu dovoli pridobitev teh podatkov s strani ZZZS.

Izvajalec se zavezuje, da:

1. udeleženca ažurno obvešča o usposabljanjih operacije,
2. udeležencu z vključitvijo v projektne aktivnosti operacije omogoči brezplačno udeležbo in sodelovanje na vseh usposabljanjih operacije v obdobju in v obsegu kot je določeno v 4. členu tega dogovora,
3. v primeru, da udeleženec ne posreduje podatkov iz 4. točke prejšnjega odstavka tega člena, pozove udeleženca k posredovanju podatkov,
4. udeležencu po potrebi zagotovi potrdilo o udeležbi in sodelovanju na usposabljanjih.
5. **člen**

**(Uporaba in varovanje osebnih podatkov)**

Udeleženec soglaša, da izvajalec za potrebe izvajanja in spremljanja operacije obdeluje njegove osebne podatke iz tega dogovora in iz dokazil ZZZS.

Izvajalec se zavezuje, da bo podatke udeleženca obdeloval le za namen izvajanja in spremljanja te operacije ter z njimi ravnal in jih varoval v skladu z evropskimi in nacionalnimi predpisi ter Navodili Ministrstva za izobraževanje, znanost in šport za izvajanje operacij evropske kohezijske politike v programskem obdobju 2014 – 2020.

Izvajalec bo ministrstvu, organu upravljanja, organu za potrjevanje, revizijskemu organu, Računskemu sodišču RS, Evropski komisiji, Evropskemu računskemu sodišču, Komisiji za preprečevanje korupcije in drugim nadzornim organom vključenim v izvajanje, upravljanje, nadzor ali revizijo operacije ter njihovim pooblaščencem ves čas trajanja operacije in še po njenem zaključku skladno z evropskimi in nacionalnimi predpisi, omogočil spremljanje, preverjanje in nadzor nad izvajanjem operacije, kar pomeni tudi vpogled v dokumentacijo operacije, vključno s tem dogovorom in dokazili ZZZS.

1. **člen**

**(Izhod udeleženca iz operacije)**

Izhod udeleženca iz operacije pomeni datum, ki vključuje datum zaključka pogodbene obveznosti po dogovoru v času obdobja iz 4. člena tega dogovora oziroma najkasneje 15. 9. 2021.

1. **člen**

**(Kontakt izvajalca)**

Skrbnik in kontaktna oseba dogovora na strani izvajalca je »**IME, PRIIMEK**« »(**E-NASLOV, TELEFON SKRBNIKA**)«.

1. **člen**

**(Veljavnost dogovora)**

Dogovor preneha veljati, če operacija predčasno preneha iz objektivnih razlogov izvajalca. Med objektivne razloge za prenehanje operacije se šteje tudi naknadna izguba vira financiranja operacije, ki jih ob sklenitvi pogodbe o sofinanciranju operacije ni bilo mogoče predvideti.

Dogovor velja od dneva podpisa obeh strank in do 31. 12. 2021.

V besedilu dogovora uporabljeni izrazi, zapisani v moški slovnični obliki, so uporabljeni kot nevtralni izrazi za moške in ženske.

Dogovor se sklepa v dveh enakih izvodih, od katerega vsaka stranka prejme po en (1) izvod.

Dne: \_\_\_\_\_\_\_\_\_\_\_\_\_\_\_\_\_\_ Dne: \_\_\_\_\_\_\_\_\_\_\_\_\_\_\_\_\_\_\_

Kraj: \_\_\_\_\_\_\_\_\_\_\_\_\_\_\_\_\_\_ Kraj: \_\_\_\_\_\_\_\_\_\_\_\_\_\_\_\_\_\_\_

Udeleženec: Izvajalec:

**»IME IN PRIIMEK«** »**NAZIV IZVAJALCA«**

**»IME, PRIIMEK ZAKONITEGA ZASTOPNIKA«**

Podpis: Podpis zakonitega zastopnika izvajalca in žig: